**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№61**

***Решения по Протокол №61/ 30.08.2023 г. от заседание на Общински съвет Иваново, област Русе***

Д Н Е В Е Н Р Е Д

1. Продажба на урегулиран поземлен имот (УПИ) III-1448, кв. 141, по кадастрален план на с. Щръклево, общ. Иваново, обл. Русе, на собственика на законно построени върху имота сгради.

Вносител: Георги Миланов – Кмет на Община Иваново

Докладна записка вх. № 309/ 03.08.2023 г.

2. Приемане на отчет за изпълнение на бюджета на Община Иваново за 2022 г.

Вносител: Георги Миланов – Кмет на Община Иваново

Докладна записка вх. № 311/ 03.08.2023 г.

3. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Пиргово, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. №316/ 11.08.2023 г.

4. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, находящ се в с. Щръклево, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. №317/ 11.08.2023 г.

5. Разрешение за формиране на слети паралелки и паралелки с брой ученици под нормативно определения минимум в училищата и маломерни групи в Детска градина „Ален мак“.

Вносител: Георги Миланов – Кмет на Община Иваново

Докладна записка вх. №320/ 16.08.2023 г.

6. Вземане на решение за провеждане на публичен търг с тайно наддаване за отдаване под наем на част от недвижим имот – публична общинска собственост, находящ се в с. Пиргово, общ. Иваново, обл. Русе.

Вносител: Георги Миланов – Кмет на Община Иваново

Докладна записка вх. № 321/ 16.08.2023 г.

7. Отдаване под наем на свободни земеделски земи от Общинския поземлен фонд (ОПФ) и земи по чл. 32, ал. 5 от Правилника за прилагане на закона за собствеността и ползването на земеделските земи (ППЗСПЗЗ) за 2023/2024 стопанска година – втора тръжна сесия.

Вносител: Георги Миланов – Кмет на Община Иваново

Докладна записка вх. №322/ 16.08.2023 г.

8. Приемане на Наредба № 14 за организацията и дейността на клубовете на пенсионерите и инвалидите в Община Иваново.

Вносител: Георги Миланов – Кмет на Община Иваново

Докладна записка вх. №324/ 16.08.2023 г.

9. Отпускане на парични средства за подпомагане на семейства, в които има деца - първокласници съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

Вносител: Мариян Драшков – Председател ОбС Иваново

Докладна записка вх. № 326/ 23.08.2023 г.

10. Кандидатстване на Община Иваново по Програма Interreg VI-A „Румъния – България“ 2021-2027 в рамките на Приоритет 2 „Зелен регион“, Специфична цел 2.7) „Подобряване на защитата и опазването на природата, биологичното разнообразие и зелената инфраструктура, включително в градските райони, и намаляване на всички форми на замърсяване“, съфинансирана от Европейския фонд за регионално развитие.

Вносител: Георги Миланов – Кмет на Община Иваново

Докладна записка вх. №329/ 24.08.2023 г.

Докладна записка вх. №330/ 28.08.2023 г.

11. Приемане на Бюджет на Община Иваново за 2023 г.

Вносител: Георги Миланов – Кмет на Община Иваново

Докладна записка вх. №332/ 28.08.2023 г.

12. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

Вносител: Мариян Драшков – Председател ОбС Иваново

Докладна записка вх. № 334/ 30.08.2023 г.

13. Обсъждане и определяне на препоръчителния размер на вноската на държавата в бюджета на Асоциацията по ВиК-Русе (АВиК).

Вносител: Георги Миланов – Кмет на Община Иваново

Докладна записка вх. №336/ 30.08.2023 г.

14. Текущи въпроси и питания.

ПО ПЪРВА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№667

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 3 и ал. 6 и чл. 41, ал. 2 от Закона за общинската собственост (ЗОС), чл. 52, ал. 1 и чл. 53, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** да бъде извършена продажба на урегулиран поземлен имот (УПИ) III-1448 с площ 695 кв. м., по кадастрален план на с. Щръклево, ЕКАТТЕ: 84049, общ. Иваново, обл. Русе, одобрен със Заповед № РД-02-14-2158/15.12.2000 г. на МРРБ, отреден за жилищно застрояване - застроен, с административен адрес: ул. „Гео Милев“ № 30, при граници и съседи: север – зелена площ, изток – УПИ IV-1447, юг – улица, запад – УПИ II-1449, за имота е съставен Акт за частна общинска собственост № 194/02.07.2007, на собственика на законно изградените върху имота сгради.

**2. Определя** **продажна цена** на имота описан в т. 1, въз основа на пазарната оценка, изготвена от инж. Сия Михайлова – независим оценител на недвижими имоти, сертификат № 100100176/14.12.2009 г. на Камарата на независимите оценители в България в размер на **7 840,00 лв. (седем хиляди осемстотин и четиридесет лева)** без ДДС.

**3. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**4. Възлага** на Кмета на Общината въз основа на влязлото в сила решение да издаде заповед и сключи договор, на основание чл. 35, ал. 6 от Закона за общинската собственост и да предприеме необходимите действия по изпълнението му.

ПО ВТОРА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№668

На основание чл.21, ал.2, във връзка с чл.21, ал.1, т.6 и чл.27, ал.4 и 5 от Закона за местното самоуправление и местната администрация, чл.140, ал.5 от Закона за Закона за публичните финанси, чл.9 ал. 3от Закона за общинския дълг и чл.43 ал. 5 от Наредбата за условията и реда за съставяне на бюджетната прогноза за местни дейности за следващите три години, за съставяне, приемане, изпълнение и отчитане на бюджета на Община Иваново, Общински съвет Иваново РЕШИ:

1. Приема отчета за изпълнение на бюджета на община Иваново за 2022 г., както следва:
   1. 1.1. По прихода: 22 312 406 лв., съгласно *Приложение № 1.*
   2. 1.2. Преходен остатък, в размер на 10 051 723 лв., съгласно *Приложение № 1.*
   3. 1.3. По разхода: 12 260 683 лв., съгласно *Приложение № 2.*
2. Приема отчета за капиталовите разходи на община Иваново за 2022 г., съгласно *Приложение № 3.*
3. Приема отчета за изпълнението на сметките за средства от ЕС на община Иваново за 2022 г., съгласно *Приложение № 4*.
4. Приема годишния отчет за състоянието на общинския дълг на община Иваново за 2022 г., съгласно *Приложение №5*

ПО ТРЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№669

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на недвижим имот – частна общинска собственост, представляващ поземлен имот (ПИ) с идентификатор 56397.1.31 по кадастралната карта и кадастралните регистри на с. Пиргово, общ. Иваново, обл. Русе, одобрени със Заповед РД-18-10/23.05.2014 г. на изпълнителен директор на АГКК, с площ 75 кв. м., трайно предназначение на територията: урбанизирана, начин на трайно ползване: ниско застрояване (до 10 м.), предишен идентификатор: няма, номер по предходен план: 31, кв. 5, парцел: XIX, с административен адрес: ул. „Пристанищна“ № 38, ведно с изградените в имота: **1.** Жилищна сграда еднофамилна с идентификатор 56397.1.31.1 със застроена площ 21 кв. м. брои етажи 1 и **2.** Жилищна сграда еднофамилна с идентификатор 56397.1.31.2 със застроена площ 15 кв. м., брой етажи 1, при граници поземлени имоти с идентификатори: 56397.1.37, 56397.1.158, 56397.1.220, 56397.1.135. За имота е съставен Акт за частна общинска собственост № 2534/22.06.2023 г., вписан в Служба по вписванията – Русе под вх. рег. № 7523/26.06.2023 г., акт № 5, том 20, ДВР № 7307.

**2**. На основание чл. 41, ал. 2 от ЗОС **определя** пазарна цена за имота, въз основа на пазарната оценка изготвена от инж. Сия Михайлова, притежаваща Сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата за независимите оценители в България, в размер на **5 500,00 (пет хиляди и петстотин лева)** лева без ДДС, която се приема за начална цена при провеждане на публичния търг за продажба на имота.

**3. Определя** вида на търга – с тайно наддаване по реда на чл. 74 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Пиргово, общ. Иваново, обл. Русе.

**5.** **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ЧЕТВЪРТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№670

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи – общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба недвижим имот – частна общинска собственост, представляващ поземлен имот (ПИ) с идентификатор 84049.35.3 по кадастралната карта и кадастралните регистри на с. Щръклево, общ. Иваново, обл. Русе, одобрени със Заповед РД-18-770/10.06.2019 г. на изпълнителен директор на АГКК, местност „Ясаци“, с площ 1 626 кв. м., трайно предназначение на територията: земеделска, начин на трайно ползване: нива, предишен идентификатор: няма, номер по предходен план: 035003, при граници поземлени имоти с идентификатори: 84049.35.2, 84049.35.12, 84049.35.11, 84049.35.10, 84049.35.17, 84049.35.9, 84049.35.4, 84049.35.1. За имота е съставен Акт за частна общинска собственост № 2530/18.05.2023 г., вписан в Служба по вписванията – Русе под вх. рег. № 6041/26.05.2023 г., акт № 10, том 16, дело 3176, ДВР № 5850.

**2**. На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от маг. ик. Катя Кънчева, притежаваща Сертификат за оценителска правоспособност с рег. № 810100352 от 16.08.2011 г. за оценка на земеделски земи и трайни насаждения, издаден от Камарата за независимите оценители в България, в размер на **4 410,00 (четири хиляди четиристотин и десет лева)** лева без ДДС, която се приема за начална цена при провеждане на публичния търг за продажба на имота.

**3. Определя** вида на търга – с тайно наддаване по реда на чл. 74 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Щръклево, общ. Иваново, обл. Русе.

**5.** **Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2023 г.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ПЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№671

На основание чл. 21, ал. 1, т. 23 и т. 6 и ал. 2, във връзка с чл. 17, ал. 1, т. 3 и чл. 27, ал. 4 и ал. 5 от ЗМСМА, чл. 59, чл. 68, ал. 2, във връзка с ал. 1, т. 2 и т. 3 и ал. 3-8 и чл. 69, ал. 3, във връзка с ал. 1 и ал. 2 от Наредбата за финансирането на институциите в системата на предучилищното и училищното образование и чл.60, ал. 1 от АПК, Общински съвет Иваново РЕШИ:

1. **Дава разрешение** за формиране на слети паралелки, паралелки с брой ученици под нормативно определения минимум в училищата на територията на община Иваново и за формиране на маломерни групи във филиал „Детска китка“ с. Сваленик и филиал „Кокиче“ с. Тръстеник за учебната 2023/2024 година, както следва:

***В Детска градина „Ален мак“***

|  |  |
| --- | --- |
| **Филиал** | **Брой деца в групата** |
|  |  |
| „Детска китка“ с. Сваленик | 8 |
| „Кокиче“ с. Тръстеник | 7 |

***В Основно училище „Никола Йонков Вапцаров” с. Иваново***

|  |  |  |  |  |
| --- | --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** | **Разлика до задължителния минимум** |
| I – III | слята | I клас – 2  III клас – 3 | 5 | 11 |
| II - IV | слята | II клас – 3  IV клас – 4 | 7 | 9 |
| V - VI | слята | V клас – 2  VI клас – 2 | 4 | 14 |
| VII | самостоятелна с брой на учениците под нормативно определения минимум | VII клас – 1 | 1 | 17 |

***В Основно училище „Свети Климент Охридски” с. Сваленик***

|  |  |  |  |  |
| --- | --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** | **Разлика до задължителния минимум** |
| I | самостоятелна с брой на учениците под нормативно определения минимум | I клас – 1 | 1 | 15 |
| III- IV | слята | III клас - 1  IV клас - 1 | 2 | 14 |
| V - VI | слята | V клас – 1  VI клас – 1 | 2 | 16 |
| VII | самостоятелна с брой на учениците под нормативно определения минимум | VII клас - 1 | 1 | 17 |

***В Основно училище „Васил Левски” с. Тръстеник***

|  |  |  |  |  |
| --- | --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** | **Разлика до задължителния минимум** |
| I – III | слята | I клас – 3  III клас - 4 | 7 | 9 |
| II - IV | слята | II клас - 4  IV клас - 5 | 9 | 7 |
| V -VI | слята | V клас - 3  VI клас - 1 | 4 | 14 |
| VII | самостоятелна с брой на учениците под нормативно определения минимум | VII клас – 5 | 5 | 13 |

***В Основно училище „Христо Ботев” с. Щръклево***

|  |  |  |  |
| --- | --- | --- | --- |
| **Клас** | **Вид на паралелката** | **Брой ученици** | **Разлика до задължителния минимум** |
| I | самостоятелна с брой на учениците под нормативно определения минимум | 11 | 5 |
| II | самостоятелна с брой на учениците под нормативно определения минимум | 12 | 4 |
| III | самостоятелна | 20 | - |
| IV | самостоятелна | 16 | - |
| V | самостоятелна с брой на учениците под нормативно определения минимум | 17 | 1 |
| VI | самостоятелна с брой на учениците под нормативно определения минимум | 9 | 9 |
| VII | самостоятелна с брой на учениците под нормативно определения минимум | 15 | 3 |

1. **Дава разрешение**, в случай на необходимост /съгласно чл. 68, ал. 5 от Наредбата/ да се осигурят допълнителни средства за обезпечаване на учебния процес по отношение на паралелките с брой на учениците под нормативно определения минимум в ОУ „Христо Ботев” с. Щръклево.
2. **Определя** размера на допълнителните средства за обезпечаване на учебния процес извън определените по стандарти за съответната дейност по отношение на паралелките с брой на учениците под нормативно определения минимум в ОУ „Никола Йонков Вапцаров“ с. Иваново, ОУ „Св. Кл. Охридски“ с. Сваленик и ОУ „Васил Левски“ с. Тръстеник при условията на чл. 68, ал. 4, т. 1 от Наредбата в размер 40 на сто от размера на стандарта за ученик, като допълнителните средства се осигуряват от собствените приходи на общината.

4. **Определя** размера на допълнителните средства за обезпечаване на учебния процес извън определените по стандарти за съответната дейност в слетите паралелки в ОУ „Никола Йонков Вапцаров“ с. Иваново, ОУ „Св. Климент Охридски“ с. Сваленик и ОУ „Васил Левски“ с. Тръстеник при условията на чл. 68, ал. 6, т. 1 от Наредбата в размер 60 на сто от размера на стандарта за ученик, като допълнителните средства се осигуряват от собствените приходи на общината.

5. **Възлага** на кмета на Община Иваново да подготви мотивирано искане до началника на Регионално управление на образованието - Русе съгласно чл. 69, ал. 2, във вр. с ал. 1 от Наредбата за финансирането на институциите в системата на предучилищното и училищното образование за издаване на разрешение за формиране на самостоятелни и слети паралелки с по-малко от 10 ученици, както следва:

***В Основно училище „Никола Йонков Вапцаров” с. Иваново***

|  |  |  |  |
| --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** |
| I – III | слята | I клас – 2  III клас – 3 | 5 |
| II - IV | слята | II клас – 3  IV клас – 4 | 7 |
| V - VI | слята | V клас – 2  VI клас – 2 | 4 |
| VII | самостоятелна с брой на учениците под нормативно определения минимум | VII клас – 1 | 1 |

***В Основно училище „Свети Климент Охридски” с. Сваленик***

|  |  |  |  |
| --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** |
| I | самостоятелна с брой на учениците под нормативно определения минимум | I клас – 1 | 1 |
| III- IV | слята | III клас - 1  IV клас - 1 | 2 |
| V - VI | слята | V клас – 1  VI клас – 1 | 2 |
| VII | самостоятелна с брой на учениците под нормативно определения минимум | VII клас - 1 | 1 |

***В Основно училище „Васил Левски” с. Тръстеник***

|  |  |  |  |
| --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** |
| I – III | слята | I клас – 3  III клас - 4 | 7 |
| II - IV | слята | II клас - 4  IV клас - 5 | 9 |
| V -VI | слята | V клас - 3  VI клас - 1 | 4 |
| VII | самостоятелна с брой на учениците под нормативно определения минимум | VII клас – 5 | 5 |

***В Основно училище „Христо Ботев” с. Щръклево***

|  |  |  |  |
| --- | --- | --- | --- |
| **Клас** | **Вид на паралелката** | **Брой ученици по класове** | **Общ брой ученици** |
| VI | самостоятелна с брой на учениците под нормативно определения минимум | VI клас - 9 | 9 |

6. **Допуска** предварително изпълнение на решението на основание чл.60, ал. 1 от АПК.

ПО ШЕСТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№672

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от ЗМСМА, чл. 14, ал. 7 от Закона за общинската собственост (ЗОС), чл. 68, ал. 1, във връзка с чл. 32, ал. 3 от Наредба № 10 за реда на придобиване, управление и разпореждане с имоти и вещи – общинска собственост (НРПУРИВОбС), чл. 13 от Наредба № 2 за базисните (начални) цени на обекти със стопанско и административно предназначение - общинска собственост (НБЦОСАПОбС), Общински съвет Иваново РЕШИ:

1. **Дава съгласие** за обявяване на публичен търг за отдаване под наем на част от недвижим имот – публична общинска собственост, представляваща: стоматологичен кабинет с площ от 13,50 кв. м., чакалня (1/2 ид. част) с площ 12,50 кв. м., фоайе (1/3 ид. част) с площ от 11,30 кв. м., регистратура ( ½ ид. част) с площ от 4,50 кв. м. и санитарен възел (между първи и втори етаж – 1/3 ид. част) с площ 2,00 кв. м., находяши се на първи етаж в двуетажна сграда „Здравна служба“, със застроена площ от 165 кв. м., изградена в урегулиран поземлен имот (УПИ) I в кв. 42 по плана на с. Пиргово, общ. Иваново, обл. Русе, с площ 1 050 кв. м., предмет на акт за публична общинска собственост АПОС № 409/29.01.2001 г.

**2.** Определя месечна наемна цена, съгласно Наредба № 2 за базисните (начални) цени на обекти със стопанско и административно предназначение – общинска собственост (НБЦОСАПОбС) за обекта по т. 1 в размер на 110,89 лв. (сто и десет лева и осемдесет и девет стотинки) без ДДС или 133,07 лв. (сто тридесет и три лева и нула седем стотинки) със ДДС., в която е включена и сумата за ползване на оборудването и обзавеждането, изчислена съгласно чл. 13, ал. 4 от НБЦОСАПОбС.

**3.** На основание чл. 68, ал. 1, т. 2 от НРПУРИВОбС **определя** вида на търга – с тайно наддаване по реда чл. 74, ал. 1, т. 2 от НРПУРИВОбС.

**4.** На основание чл. 68, ал. 1, т. 4 от НРПУРИВОбС **определя** срока на договора за наем, който ще се сключи със спечелилия кандидат на 10 години.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО СЕДМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№673

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местно самоуправление и местна администрация (ЗМСМА), чл. 24а, ал. 5 и ал. 7 от ЗСПЗЗ, чл. 14, ал. 1, чл. 15 и чл. 16 от Наредба № 11 за управление, ползване и разпореждане със земи от ОПФ, във връзка с чл. 68, ал. 1 от Наредба № 10 на реда за придобиване, управление и разпореждане с имоти и вещи - общинска собственост и чл. 60, ал. 1 от АПК, Общински съвет Иваново РЕШИ:

**1.** **Дава съгласие** да бъде проведен търг (втора тръжна сесия) с тайно наддаване, чрез предварително представяне на предложенията от участниците в администрацията на Община Иваново, за отдаване под наем на имоти/части от имоти, от ОПФ и стопанисвани от Общината за стопанската 2023/2024 г., описани в приложение № 1, представляващо неразделна част от настоящото решение.

**2.** **Определя** срок за отдаване под наем на имотите, както следва:

2.1. за имоти-общинска собственост – 5 години.

2.2. за имотите по чл. 32, ал. 5 от ППЗСПЗЗ (стопанисвани от общината) – 1 година.

2.3. за имоти 73362.86.10 и 73362.86.11 – 10 години.

Срокът за отдаване за всеки един имот е конкретизиран в приложението.

**3.** **Определя** начална годишна наемна цена при провеждане на процедура за отдаване на земи от ОПФ в размер на 100,00 лв/дка (сто лева на декар) за всички категории земеделска земя, като наемът за първата стопанската година се заплаща еднократно при подписване на договора.

**4.** **Дава съгласие** договорите за наем да се сключват за площта, определена чрез извършване на пространствено сечение между имотите от кадастралната карта и специализиран слой "Площи, допустими за подпомагане", достъпен чрез интернет страницата на Министерството на земеделието.

**5.** **Дава съгласие** при сключване на договорите за наем за предоставяните имоти/части от имоти, които не попадат в актуалния към датата на подписване на договора специализиран слой ПДП, да не се дължи заплащане на наемна цена за една стопанска година от сключването на договора.

**6.** Дава съгласие останали след провеждане на търга по т. 1 свободни маломерни имоти, да се отдават под наем без търг за срок от една година.

**7.** **Допуска** предварително изпълнение на взетото решение от деня на приемането му, поради следните мотиви:

Закъснението ще обезсмисли провеждането на тръжната процедура, с оглед на дезинтересиране и отказ от участие на широк кръг заинтересовани лица – земеделските стопани. Своевременното ѝ провеждане и приключване е в интерес, както на земеделските стопани, така и на Община Иваново за реализиране на приходи от имотите, предложени за отдаване под наем.

**8.** **Възлага** на кмета на общината да предприеме необходимите действия по изпълнение на настоящото решение.

ПО ОСМА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№674

На основание чл. 21, ал. 2, във връзка с чл.27, ал.3 от Закона за местното самоуправление и местната администрация, Общински съвет Иваново РЕШИ:

**Приема** нова Наредба № 14 за организацията и дейността на клубовете на пенсионерите и инвалидите в Община Иваново съгласно изготвеният проект.

ПО ДЕВЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№675

На основание чл.21, ал.1, т.23 и ал.2 от ЗМСМА и чл.1, т.2, чл.6, т.2, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за подпомагане на семейства, в които има деца - първокласницина:

1. Мюрвен \*\*\*\*\*\*\*\*\* Юмеров с ЕГН \*\*\*\*\*\*\*\*\*\* и Семра \*\*\*\*\*\* Юмерова с ЕГН \*\*\*\*\*\*\*\*\*\* в размер на 300 (триста) лева;

2. Севинч \*\*\*\*\*\*\*\*\*\*\*\* Кямилова с ЕГН \*\*\*\*\*\*\*\* и Ерсин \*\*\*\*\*\*\* Кямилов с ЕГН \*\*\*\*\*\*\*\*\*\* в размер на 300 (триста) лева;

3. Ремзи \*\*\*\*\*\*\*\* Ниазиев с ЕГН \*\*\*\*\*\*\*\*\*\* в размер на 300 (триста) лева;

4. Наталия \*\*\*\*\*\*\*\*\* Георгиева с ЕГН \*\*\*\*\*\*\*\*\*\* и Васил \*\*\*\*\*\*\*\* Кирилов с ЕГН \*\*\*\*\*\*\*\* в размер на 300 (триста) лева;

5. Мерал \*\*\*\*\*\*\*\*\* Арифова-Топалова с ЕГН \*\*\*\*\*\*\*\*\*\* и Али \*\*\*\*\*\*\* Топалов с ЕГН \*\*\*\*\*\*\*\*\*\* в размер на 300 (триста) лева;

6. Нели \*\*\*\*\*\*\*\*\* Тодорова с ЕГН \*\*\*\*\*\*\*\*\*\* в размер на 300 (триста) лева;

7. Даниел \*\*\*\*\*\*\* Маринов с ЕГН \*\*\*\*\*\*\*\*\*\* и Нурсел \*\*\*\*\* Зюлям с ЕГН \*\*\*\*\*\*\*\*\*\* в размер на 300 (триста) лева;

8. Пламен \*\*\*\*\*\*\*\* Блажев с ЕГН \*\*\*\*\*\*\*\*\*\* и Филиз \*\*\*\*\* Блажева с ЕГН \*\*\*\*\*\*\*\*\*\* в размер на 300 (триста) лева;

9. Ебру \*\*\*\* Исмаил с ЕГН \*\*\*\*\*\*\*\*\*\* и Бисер \*\*\*\*\*\*\*\*\*\*\*\* Асенов с ЕГН \*\*\*\*\*\*\*\*\*\* в размер на 300 (триста) лева;

10. Борис \*\*\*\*\*\*\* Минев ЕГН \*\*\*\*\*\*\*\*\*\* и Виктория \*\*\*\*\*\*\*\*\*\*\* Минева с ЕГН \*\*\*\*\*\*\*\*\*\* в размер на 300 (триста) лева;

11. Анел \*\*\*\*\*\*\*\* Ибрямова с ЕГН \*\*\*\*\*\*\*\*\*\* и Ибрям \*\*\*\*\*\*\*\* Ибрямов с ЕГН \*\*\*\*\*\*\*\*\*\* в размер на 300 (триста) лева;

12. Филис \*\*\*\*\* Кадъолу с ЕГН \*\*\*\*\*\*\*\*\*\* в размер на 300 (триста) лева;

13. Данаил \*\*\*\*\*\*\* Петров с ЕГН \*\*\*\*\*\*\*\*\*\* и Десислава \*\*\*\*\*\*\* Христова с ЕГН \*\*\*\*\*\*\*\*\*\* в размер на 300 (триста) лева;

14. Ваня \*\*\*\*\*\*\*\*\* Ганчева с ЕГН \*\*\*\*\*\*\*\*\*\* и Мирослав \*\*\*\*\*\*\* Златев с ЕГН \*\*\*\*\*\*\*\*\*\* в размер на 300 (триста) лева;

15. Лилия \*\*\*\*\*\*\*\*\* Илиева с ЕГН \*\*\*\*\*\*\*\*\*\* и Александър \*\*\*\*\*\*\*\* Шилков с ЕГН \*\*\*\*\*\*\*\*\*\* в размер на 300 (триста) лева;

16. Румен \*\*\*\*\*\*\* Великов с ЕГН \*\*\*\*\*\*\*\*\*\* в размер на 300 (триста) лева.

ПО ДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№676

На основание чл. 21, ал. 1, т. 23 от Закона за местно самоуправление и местна администрация (ЗМСМА), във връзка с чл. 27, ал. 3 от ЗМСМА и чл. 60, ал. 1 от Административнопроцесуалния кодекс (АПК), Общински съвет Иваново РЕШИ:

1. Общински съвет – Иваново **дава съгласие** за кандидатстване на Община Иваново по Програма Interreg VI-A „Румъния – България“ 2021-2027 в рамките на Приоритет 2 „Зелен регион“, Специфична цел 2.7) „Подобряване на защитата и опазването на природата, биологичното разнообразие и зелената инфраструктура, включително в градските райони, и намаляване на всички форми на замърсяване“ за: **„Подобряване на зелената инфраструктура в община Иваново за представяне на зелени решения за намаляване въздействията от промяна на климата, намаляване на социалното изключване и изолацията“,** по отношение на следните обекти:

* **Обект: „Подобряване на зелената инфраструктура на територията на Южен парк - Щръклево“, с местоположение: ПИ 84049.501.1195, с. Щръклево, общ. Иваново;**
* **Обект: „Подобряване на зелената инфраструктура на територията на Екопарк - Щръклево“, с местоположение: ПИ 84049.501.867, с. Щръклево, общ. Иваново;**
* **Обект: „Подобряване на зелената инфраструктура на територията на Мемориален парк - Щръклево“, с местоположение: ПИ 84049.501.369, с. Щръклево, общ. Иваново; и**
* **Обект: „Подобряване на зелената инфраструктура на територията на Парк Пиргово“, с местоположение: ПИ 1190, кв. 28, с. Пиргово, общ. Иваново.**

2. **Възлага** на Кмета на Община Иваново да организира подготовката и подаването на проектното предложение, както и управлението и реализирането на проекта след евентуалното му одобрение.

3. **Упълномощава** Кмета на Община Иваново да подписва споразумения, договори, анекси и всякакви други документи, необходими за подаване на проектно предложение и изпълнение на предвидените дейности по проекта.

ПО ЕДИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№677

На основание чл. 52, ал. 1 и ал. 2 и чл. 21, ал. 1, т. 6 и т. 8, във връзка с чл. 27, ал. 4 и ал. 5 от Закона за местните данъци и такси, чл. 94, ал. 1, ал. 2 и ал. 3 и чл. 39 от Закона за публичните финанси (ЗПФ), във връзка с разпоредбите на ЗДБРБ за 2023 година, Решение №280 от 05.05.2022 г. и Решение №337 от 02.05.2023 г. на МС, Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на общинския бюджет на Община Иваново и чл. 60, ал. 1 от Административнопроцесуалния кодекс, Общински съвет Иваново РЕШИ:

**1. Приема бюджета на Община Иваново за 2023 година, както следва:**

**1.1. По приходите в размер на 19 790 000 лв., съгласно Приложение №1, в т.ч.:**

1.1.1. Приходи за делегирани от държавата дейности в размер на 7 950 683 лв. в т.ч.:

1.1.1.1. Обща субсидия за делегирани от държавата дейности в размер на сумата от 4 287 530 лв.

1.1.1.2. Собствени приходи на звената на делегиран бюджет в размер на 113 526 лв.:

ОУ Иваново 11 225 лв.

ОУ Тръстеник 50 445 лв.

ОУ Щръклево 2 980 лв.

ОУ Сваленик 48 876 лв.

1.1.1.3. Операции с финансови активи в размер на 3 549 627 лв., в т. ч. преходен остатък от 2022 г. в размер на 3 520 083 лв., 44 429 лв. налични средства от оперативни програми в бюджетните сметки на училищата и детската градина съгласно Приложение №2.

1.1.2. Приходи за местни дейности в размер на 11 839 317 лв., съгласно Приложение №1, в т.ч.:

1.1.2.1. Данъчни приходи в размер на 709 900 лв.

1.1.2.2. Неданъчни приходи в размер на 1 895 050 лв.

1.1.2.3. Трансфери за местни дейности от РБ в размер на 2 810 700 лв., в т.ч.:

1.1.2.3.1. Обща изравнителна субсидия в размер на 1 086 400 лв.

1.1.2.3.2. Трансфер за зимно поддържане и снегопочистване в размер на сумата от 260 300 лв.

1.1.2.3.3. Целева субсидия за капиталови разходи в местни дейности в размер на 1 406 100 лв.

1.1.2.3.4. Трансфери за други целеви разходи за местни дейности в размер на 57 900 лв.

1.1.2.4. Трансфери между бюджетни и извънбюджетни сметки в размер на сумата от 34 000 лв.

1.1.2.5. Операции с финансови активи 6 457 667 лв., в т. ч. преходен остатък от 2022 г. в размер на 6 531 640 лв., съгласно Приложение №2

**1.2. По разходите в размер на 19 790 000 лв., разпределени по функции, дейности и параграфи, съгласно Приложение №3**

1.2.1. За делегирани от държавата дейности - в размер на 7 950 683 лв.;

1.2.2. За допълнително финансиране със средства от собствените приходи на делегираните от държавата дейности в размер на 968 399 лв.;

1.2.3. За местни дейности в размер на 10 870 918 лв., в т.ч. резерв за непредвидени и/или неотложни разходи в размер на 1 605 000 лв.

**1.3. Утвърждава бюджетно салдо по общинския бюджет, изчислено на касова основа, в размер на - 10 717 194 лв.**

**2. Приема програма за капиталовите разходи за 2023 г. в размер на 7 763 932 лв., съгласно Приложение №4,** като:

2.1. Одобрява разпределението на целевата субсидия за капиталови разходи в размер на 1 406 100 лв., съгласно Приложение №4

2.2. Приема разчет на капиталовите разходи, финансирани с приходи от постъпления от продажба на общински нефинансови активи и собствени средства, в размер на 549 677 лв., съгласно Приложение №4.

**3. Утвърждава разходите за заплати през 2023 г.,** без звената от системата на образованието, които прилагат системата на делегирани бюджети и определя:

3.1. Числеността на персонала за делегираната от държавата дейност „Общинска администрация“, съгласно Приложение №5

3.2. Разпределението на плановите разходи за заплати за 2023 г., съгласно Приложение №5.

**4. Утвърждава разчет за целеви разходи и субсидии, както следва за:**

4.1. Членски внос – 12 500 лв.

4.2. Обезщетения и помощи по решение на Общински съвет - 35 000 лв., в т.ч. за финансова подкрепа на храм „Свети Николай“ с. Щръклево – 15 000 лв. и на храм „Свети Архангел Михаил“ с. Кошов – 10 000 лв.

4.3. Субсидии за:

4.3.1. читалища – 334 560 лв., средства по стандарти в делегираните от държавата дейности за 24 бр. субсидирана численост и 10 000 лв. дофинансиране на читалищата

4.3.2. спортни клубове – 15 000 лв., в т.ч.:

- Сдружение Общински спортен клуб „Ломеец“ – 5000 лв.

- Футболен клуб „Атлетик“ – 5000 лв.

- Футболен клуб – с. Пиргово – 5000 лв.

4.4. Упълномощава кмета на Общината да определи и договори допълнителни условия по предоставянето и отчитането на целевите средства по т. 4.1.- 4.3.

**5. Приема следните лимити за разходи:**

5.1 СБКО в размер на 3% от средства за работна заплата на заетите по трудови правоотношения.

5.2. Разходи за представителни цели в размер на:

Кмет на Община, в размер на 3% от общия годишен размер на разходите за издръжка за дейност „Общинска администрация“.

На ОбС, в размер на 1,5% от общия годишен размер на разходите за издръжка за дейност „Общинска администрация“.

5.3. Утвърждава показателите по чл. 45, ал. 1, т. 2 от ЗПФ за кметствата и населените места с кметски наместници съгл. Приложение №3:

5.3.1. Разходи за осъществяване функциите на органи на изпълнителната власт на територията на съответното кметство или населено място.

5.3.2. Разходи за изпълнение на дейности от местно значение за кметствата, които се финансират с 30% от приходите от продажба или отдаване под наем на имотите, предоставени за управление на кметовете на кметства по ЗОС.

**6. Утвърждава списък на длъжностите и на лицата, които имат право на транспортни разходи:**

6.1. За пътуване от местоживеенето до местоработата и обратно, съгласно Приложение №6.

**7. Одобрява индикативен годишен разчет за сметките за средства от Европейския съюз в размер на 564 708 лв., съгласно Приложение №7**

**8. Определя разпоредителите с бюджет от по-ниска степен по бюджета на Община Иваново, съгласно Приложение №8**

**9. Определя максимален размер на дълга, както следва:**

9.1. Максимален размер на новия общински дълг за 2023 година, в размер до 15% от средногодишния размер на собствените приходи и общата изравнителна субсидия за последните 3 г., на база на данни от годишните отчети да изпълнение на бюджета на Общината;

9.2. Общинските гаранции, които може да бъдат издадени през 2023 година, в размер до 5% от общата сума на приходите и общата изравнителна субсидия по последния годишен отчет за изпълнение на бюджета;

9.3. Максимален размер на общинския дълг и общинските гаранции към края на 2023 г. в размер на в размер до 15% от средногодишния размер на собствените приходи и общата изравнителна субсидия за последните 3 г., на база на данни от годишните отчети да изпълнение за бюджета на Общината.

**10. Определя максимален размер на новите задължения за разходи, които могат да бъдат поети през 2023 година по бюджета на Общината, като наличните към края на годината задължения не могат да надвишават 15% от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.**

**11. Определя максимален размер на ангажиментите за разходи, които могат да бъдат поети през 2023 година по бюджета на Общината, като наличните към края на годината задължения не могат да надвишават 50% от средногодишния размер на отчетените разходи за последните четири години, като ограничението не се прилага за задължения за разходи, финансирани за сметка на помощи и дарения.**

**12. Определя размера на просрочените вземания, които се предвижда да бъдат събрани през 2023 година, в размер на 85 697 лв.**

**13. Оправомощава кмета на Общината да извършва компенсирани промени:**

13.1. В частта за делегираните от държавата дейности — между утвърдените показатели за разходите в рамките на една дейност, с изключение на дейностите на делегиран бюджет, при условие, че не се нарушават стандартите за делегираните от държавата дейности и няма просрочени задължения в съответната делегирана дейност;

13.2. В частта за местните дейности — между утвърдените разходи в рамките на една дейност или от една дейност в друга, без да изменя общия размер на разходите;

13.3. В разходната част на бюджета за сметка на резерва за непредвидени и/или неотложни разходи.

**14. Възлага на кмета:**

14.1. Да определи бюджетите на разпоредителите с бюджет от по-ниска степен;

14.2. Да утвърди бюджетите на разпоредителите с бюджет от по-ниска степен;

14.3. Да организира разпределението на бюджета по тримесечия и да утвърди разпределението;

14.4. Да информира общинския съвет в случай на отклонение на средния темп на нарастване на разходите за местни дейности и да предлага конкретни мерки за трайно увеличаване на бюджетните приходи и/или трайно намаляване на бюджетните разходи;

14.5. Да включва информацията по чл. 125, ал. 4 от ЗПФ в тримесечните отчети и обяснителните записки към тях;

14.6. Да разработи детайлен разчет на сметките за средства от Европейския съюз по отделните общински проекти, в съответствие с изисквания на съответния Управляващ орган и на МФ.

**15**. **Възлага на второстепенните разпоредители с бюджет, да проведат необходимите процедури по Закона за обществените поръчки, за изпълнение на капиталовите разходи по утвърдените им бюджети.**

**16**. **Упълномощава кмета да предоставя временни безлихвени заеми от временно свободни средства по общинския бюджет за авансово финансиране на плащания по проекти, финансирани със средства от Европейския съюз и пo други международни програми, включително и на бюджетни организации, чиито бюджет е част от общинския бюджет.**

16.1. За всеки отделен случай, кметът на общината определя или договаря срока на погасяване на заемите, в съответствие с условията на финансиращата програма, но не по-късно от края на 2023 година;

16.2. При предоставянето на временни безлихвени заеми от временно свободни средства по общинския бюджет, да се спазват изискванията на чл. 126 от ЗПФ;

16.3. Във всички останали случаи, при възникване на потребност от предоставяне на временни безлихвени заеми, кметът на общината внася предложение за предоставянето им по решение на ОбС.

**17. Упълномощава кмета**:

17.1. Да разработва и възлага подготовката на общински програми и проекти и да кандидатства за финансирането им със средства по структурни и други фондове на Европейския съюз и на други донори, по международни, национални и други програми и от други източници за реализиране на годишните цели на общината и за изпълнение на общинския план за развитие;

17.2. Да кандидатства за средства от централния бюджет и други източници за финансиране на плащанията и за съфинансиране на общински програми и проекти.

18. Приема за сведение Протокола от публичното обсъждане на бюджета, съгласно Приложение №9.

**19.** **Одобрява актуализирана бюджетна прогноза за местните дейности за периода 2023 - 2025 г., съгласно Приложение №10.**

ПО ДВАНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№678

На основание чл.21, ал.1, т.23 и ал.2 от ЗМСМА, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Емилия \*\*\*\*\*\*\* Мънгова, с ЕГН \*\*\*\*\*\*\*\*\*\* и Теодор \*\*\*\*\*\* Димитров, с ЕГН \*\*\*\*\*\*\*\*\*\* в размер на 300 (триста) лева.

ПО ТРИНАДЕСЕТА ТОЧКА с 13 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№679

На основание чл. 21, ал. 1, т. 9 и ал. 2, във връзка с чл. 27, ал. 4 и ал. 5 от ЗМСМА, Общински съвет Иваново РЕШИ:

1. **ДАВА СЪГЛАСИЕ** Община Иваново да участва в Общото събрание на съдружниците на АВиК - Русе **на 28.09.2023 г. (четвъртък) от 11:00 часа** в сградата на Областна Администрация, с адрес: гр. Русе, пл. „Свобода” № 6, както и за **18.10.2023 г. (сряда) от 11:00 часа** - в случай на обективна невъзможност за провеждане на определената първоначална дата.

2. **ОПРЕДЕЛЯ** Георги Миланов – кмет на Община Иваново за представител на Общината в Общото събрание на АВиК – гр. Русе.

3. При невъзможност кметът на Община Иваново да участва в Общото събрание на АВиК – гр. Русе, **ОПРЕДЕЛЯ** Пламен Дончев – заместник-кмет на Община Иваново за представител на Общината в Общото събрание на АВиК – гр. Русе.

4. **ОПРЕДЕЛЯ** мандат на представителя на Община Иваново в Общото събрание на АВиК– гр. Русе да бъде със срок на действие до 28.09.2023 г., а при настъпила обективна невъзможност за провеждането му на насрочената дата – 18.10.2023 г.

5. **СЪГЛАСУВА** следната позиция на Община Иваново по точката от дневния ред на Общото събрание на съдружниците на АВиК – гр. Русе на 28.09.2023 г./четвъртък/ и **ОПРАВОМОЩАВА** представителя на Община Иваново да гласува, както следва:

**По т. 1** **от дневния ред:**

**Да гласува „ЗА”** приемане на решение: на основание чл. 20 ал. 3 от Правилника за организацията и дейността на асоциациите по водоснабдяване и канализация препоръчителният размер на вноската на държавата в бюджета на Асоциацията по ВиК – Русе през 2024 г. да бъде 30 000 лв.